Artesania Catalunya de la Generalitat, ha posat en marxa avui el Programa 2019 - 2022, amb la jornada " Crafts NOW.
Jornada al voltant de l'artesania i la innovació", un espai de trobada, coneixement i debat adreçat a professionals i estudiants del sector de l'artesania, que en la seva primera edició ha abordat la investigació, la recerca i la innovació en l'artesania, des l'òptica de la creativitat, la transversalitat i el negoci.
En el marc de l'acte inaugural de la jornada, la directora general de Comerç i del Consorci de Comerç, Artesania i MODA (CCAM) de la Generalitat, Muntsa Vilalta, ha explicat que " Crafts NOW", és la primera actuació del Programa 2019 – 2022, " un programa que impulsa Artesania Catalunya amb l'objectiu de dotar d'eines al sector, per promoure el talent emergent i el relleu generacional en l'artesania".
Muntsa Vilalta, ha destacat que el Programa contempla 4 eixos d'actuació "Creació i cerca d'espais per a l'experimentació; Assessorament i acompanyament professional; Co-mentoring, i Jornades com les d'avui de formació, inspiració i emprenedoria".
"Cal dotar d'eines al nou relleu generacional d'artesans i creatius per apropar-los a la independència professional, establint sinergies amb el sector ja consolidat ", ha assegurat la directora.
D'altra banda, la directora Muntsa Vilalta ha volgut agrair la col·laboració de l'Associació d'Artistes i Artesans del FAD (A-FAD); la Federació d'Associacions d'Artesans d'Ofici de Catalunya (FAAOC); i de la Plataforma Assembleària d'Artistes de Catalunya (PAAC), per apostar per aquesta primera iniciativa, " els canvis socials i econòmics han fet aparèixer nous professionals que fan un ús més transversal dels materials, apostant per la sostenibilitat i incorporant noves tècniques, eines, procediments i creant una relació entre l'artesania i la tecnologia". "
Calia posar sobre la taula aquesta nova realitat amb una jornada de creació d'oportunitats per el sector", ha destacat la directora.
En l'acte inaugural la directora ha estat acompanyada de la presidenta de l'A-FAD Victòria Rabal, i el president de la FAAOC, Manel Diestre.
La presidenta de l'A-FAD ha destacat " la importància de la unió de les tres institucions per impulsar i fer possible aquesta jornada ". "
L'artesania tradicional, la seva puresa i excel·lència s'ha de mantenir, però alhora per caminar cal innovar ", ha ressaltat Victòria Rabal.
De la seva banda Manel Diestre, ha destacat també " la necessitat d'apostar per nous processos de producció, per nous materials, sense perdre, ni oblidar l'artesania tradicional ".
Més de 150 artesans i creatius inscrits a la primera edició de Crafts Now
Amb més de 150 artesans i creatius inscrits a la primera edició de Crafts Now, la jornada s'ha desenvolupat un espai de trobada, coneixement i debat adreçat a professionals i estudiants del sector de l'artesania.
Una jornada que ha volgut establir un diàleg al voltant de la investigació, la recerca i la innovació en l'artesania, des l'òptica de la creativitat, la transversalitat i el negoci.
Conduïda pel director del programa d'Enginyeria de Disseny a l'escola ELISAVA Óscar Tomico, la jornada ha comptat aquest matí amb 3 ponències de professionals, la Premio Nacional de Artesanía Idoia Cuesta; Mònica Rodríguez que és mentora de negocis, formadora, autora i speaker especialista en Slow Business, i fundadora d' Empreses Creadores; i de l'estudi de ceràmica i artesania postdigital de Barcelona, format per Raul Nieves, Jude Serena i Valeria Ustárez, Coudre Studio.
Aquesta tarda una selecció de 9 creadors emergents mostraran nous materials, eines i processos que estan canviant els oficis artesans
En Innovació en eines es podrà veure el treball de:
En Innovació en materials mostraran les seves peces:
Programa 2019 – 2022, accions per promoure el talent emergent i el relleu generacional del sector artesanal a Catalunya
En el marc de Pla Estratègic d'Artesania Catalunya, s'ha impulsat el Programa 2019 – 2022, un programa que contempla diferents accions a desenvolupar en els propers 3 anys per tal dotar d'eines al sector amb l'objectiu de promoure el talent emergent i el relleu generacional en l'artesania a Catalunya.
En aquest marc, el Programa pivota sobre 4 eixos d'actuació:
Més informació sobre la Jornada aquí